ผู้บัญชาการตำรวจแห่งชาติ ระบุพบการทำผิดกฎหมายเลือกตั้งทั่วประเทศ 43 เหตุ ด้านภาพรวมเป็นไปด้วยความเรียบร้อย
พลตำรวจเอก ดำรงศักดิ์ กิตติประภัสร์ ผู้บัญชาการตำรวจแห่งชาติ เปิดเผยถึงสถานการณ์ภาพรวมการดูแลการเลือกตั้ง เมื่อวันที่ 14 พฤษภาคมที่ผ่านมา พบว่ามีการทำผิดกฎหมายเลือกตั้งทั่วประเทศทั้งหมด 43 เหตุการณ์ มีการฉีกบัตรเลือกตั้ง 25 ราย การซื้อสิทธิ์ขายเสียง 8 คดี ซึ่งได้ดำเนินคดีไปแล้ว 4 คดี และอยู่ระหว่างการสืบสวน ?4 คดี ที่เหลือเป็นการจำหน่ายเครื่องดื่มแอลกอฮอล์ และถ่ายภาพบัตรเลือกตั้งสำหรับภาพรวมการเลือกตั้งถือว่า ผ่านไปด้วยความเรียบร้อย มีการแจ้งเรื่องปริมาณรถหนาแน่นในพื้นที่สำคัญ เช่น กรุงเทพมหา?นคร ได้รับแจ้งเรื่องมีปริมาณรถหนาแน่น เพราะประชาชนออกมาใช้สิทธิ์ใช้เสียงจำนวนมาก ซึ่งตนเองได้กำชับให้ตำรวจเข้าไปดูแลการจราจร และสามารถแก้ไขปัญหาได้หมดทุกจุด